**Politica și criteriile de remunerare a administratorilor pentru perioada 01.11.2021 – 31.10.2025 și a directorului general al S.C. RECONS S.A.**

Politica și criteriile de remunerare a administratorilor și a directorului general al S.C. RECONS S.A. sunt făcute în conformitate cu prevederile O.U.G. nr. 109 din 30 noiembrie 2011 privind guvernanța corporativă a întreprinderilor publice.

Conform art. 37 alin (1) Remuneraţia membrilor consiliului de administraţie sau, după caz, a membrilor consiliului de supraveghere este stabilită de adunarea generală a acţionarilor în structura şi limitele prevăzute la alin. (2) şi (4).

Astfel, remuneraţia membrilor neexecutivi ai consiliului de administraţie este formată dintr-o indemnizaţie fixă lunară şi o componentă variabilă. Indemnizaţia fixă nu poate depăşi de două ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de societate, la nivel de clasă conform clasificaţiei activităţilor din economia naţională, comunicat de Institutul Naţional de Statistică anterior numirii. Componenta variabilă se stabileşte pe baza unor indicatori de performanţă financiari şi nefinanciari negociaţi şi aprobaţi de adunarea generală a acţionarilor, diferiţi de cei aprobaţi pentru administratorii executivi, determinaţi cu respectarea metodologiei prevăzute la art. 3^1 alin. (5) şi care urmăresc inclusiv sustenabilitatea pe termen lung a societăţii şi asigurarea respectării principiilor de bună guvernanţă. Cuantumul componentei variabile a membrilor neexecutivi nu poate depăşi maximum 12 indemnizaţii fixe lunare.

Componenta variabilă a remuneraţiei membrilor consiliului de administraţie sau ai consiliului de supraveghere se revizuieşte anual, în funcţie de nivelul de realizare a obiectivelor cuprinse în planul de administrare şi de gradul de îndeplinire a indicatorilor de performanţă financiari şi nefinanciari aprobaţi de adunarea generală a acţionarilor, anexă la contractul de mandat.

Adunarea Generală a Acționarilor a aprobat ca începând cu luna noiembrie 2021, remunerația fixă a membrilor Consiliului de Administrație al S.C. RECONS S.A. Arad pentru exercițiul în curs sau până la revocare, la suma brută lunară de 3.775 lei.

Consiliul de administraţie este însărcinat cu îndeplinirea tuturor actelor necesare şi utile pentru realizarea obiectului de activitate al regiei autonome. Consiliul de administraţie are, printre altele, următoarea atribuţie de bază: numeşte şi revocă directorii şi stabileşte remuneraţia acestora.

În aceste condiții, prin Decizia nr. 12 din 28 aprilie 2022 Consiliul de Administrație a aprobat remunerația/indemnizația fixă lunară a directorului general al societății începând cu data de 01 mai 2022 la suma de 16.000 lei. De asemenea directorul general beneficiaza de autoturism de servici.